हनुमान बेनीवाल
हनुमान बेनीवाल एक भारतीय राजनेता है जो वर्तमान में राष्ट्रीय लोकतांत्रिक पार्टी के राष्ट्रीय संयोजक व नागौर लोक सभा निर्वाचन क्षेत्र से सांसद हैं, वे राजस्थान की खींवसर विधानसभा क्षेत्र (राजस्थान) के पूर्व विधायक है। हनुमान बेनीवाल नागौर लोकसभा से दूसरी बार सांसद है। इससे पहले वो नागौर की खींवसर विधानसभा से 4 बार विधायक रहे है। उन्होंने राष्ट्रीय लोकतांत्रिक पार्टी की स्थापना 29 अक्टूबर 2018 वीर तेजा रोड़ जयपुर में की थी। हनुमान बेनीवाल का मूल गांव नागौर विधानसभा के अंतर्गत बरणगांव है। उनके पिताजी स्व. रामदेव बेनीवाल निवर्तमान विधानसभा क्षेत्र मुंडवा के दो बार विधायक रह चुके है। हनुमान बेनीवाल के भाई नारायण बेनीवाल भी खींवसर विधानसभा से एक बार विधायक रह चुके है।